Document ID: 32007D0565

KOMISJONI OTSUS,
14. august 2007,
Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi raames kontrollitavate teatavate ainete kõnealuse määruse I, IA või IB lisasse kandmata jätmise kohta
(teatavaks tehtud numbri K(2007) 3846 all)
(EMPs kohaldatav tekst)
(2007/565/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 16. veebruari 1998. aasta direktiivi 98/8/EÜ, mis käsitleb biotsiidide turuleviimist, (1) eriti selle artikli 16 lõike 2 teist lõiku,
ning arvestades järgmist:
(1)
Komisjoni 4. novembri 2003. aasta määrusega (EÜ) nr 2032/2003 (Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta ja määruse (EÜ) nr 1896/2000 muutmise kohta) (2) on kehtestatud loetelu toimeainete kohta, mida on vaja hinnata nende kandmiseks direktiivi 98/8/EÜ I, IA või IB lisasse.
(2)
Mitmete nimetatud loetellu kantud ainete ja tooteliikide kombinatsioonide puhul on kõik osalised kookõlas määruse (EÜ) nr 2032/2003 artikli 8 lõikega 2 programmis osalemisest loobunud või kõnealuse määruse artikli 9 lõikes 5 osutatud täielik toimik ei ole kõnealuse määruse V ja VIII lisas määratletud ajavahemiku jooksul laekunud hindamiseks määratud referentliikmesriigile.
(3)
Seetõttu teavitas komisjon sellest liikmesriike vastavalt määruse (EÜ) nr 2032/2003 artikli 8 lõigetele 3 ja 4 ning artikli 9 lõikele 5. Kõnealune teave avaldati 14. juunil 2006 ka elektrooniliselt.
(4)
Kolme kuu jooksul pärast kõnealuse teabe elektroonilist avalikustamist ei näidanud ükski ettevõte ega liikmesriik üles huvi osalise ülesannete ülevõtmiseks seoses asjaomaste ainete ja tooteliikidega.
(5)
Asjaomased ained ja tooteliigid tuleks seega programmist eemaldada ning neid ei tohiks kanda direktiivi 98/8/EÜ I, IA või IB lisasse.
(6)
Käesoleva otsusega ettenähtud meetmed on kooskõlas alalise biotsiidide komitee arvamusega,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse lisas osutatud aineid ja tooteliike ei kanta direktiivi 98/8/EÜ I, IA või IB lisasse.
Artikkel 2
Määruse (EÜ) nr 2032/2003 artikli 4 lõike 2 kolmanda lõigu rakendamisel kohaldatakse käesolevat otsust alates järgmisest päevast pärast selle avaldamist Euroopa Liidu Teatajas.
Artikkel 3
Käesolev otsus on adresseeritud liikmesriikidele.
Brüssel, 14. august 2007

Labels: 0
3
1
20